b'\n_START_ARTICLE_\nEgip\xc4\x8danska algebra\n_START_PARAGRAPH_\nEgip\xc4\x8danska algebra je algebra, ki se je razvila in uporabljala s Starem Egiptu. Staroegip\xc4\x8danska matematika, ki se obravnava v tem \xc4\x8dlanku, obsega \xc4\x8dasovno obdobje od okoli 3000 pr. n. \xc5\xa1t. do okoli 300 pr. n. \xc5\xa1t. Za njeno preu\xc4\x8devanje je na razpolago zelo omejeno \xc5\xa1tevilo virov. Najve\xc4\x8d problemov algebrske narave je v Moskovskem matemati\xc4\x8dnem papirusu (MMP) in Rhindovem matemati\xc4\x8dnem papirusu (RMP) in nekaj drugih virih.\n_START_SECTION_\nGeometrijsko zaporedje\n_START_PARAGRAPH_\nRaba ulomkov Horovega o\xc4\x8desa ka\xc5\xbee nekaj osnovnega znanja o geometrijskem zaporedju. Ena enota je bila zapisana kot 1 = 1/2 + 1/4 + 1/8 + 1/16 + 1/32 + 1/64 + 1/64. Drugi \xc4\x8dlen 1/64 se je pisal tudi kot 5 ro, se pravi da je bil prej\xc5\xa1nji zapis enak 1 = 1/2 + 1/4 + 1/8 + 1/16 + 1/32 + 1/64 + (5 ro). Te ulomke so uporabili tudi za zapis ulomkov s splo\xc5\xa1no formulo . Ostanek so izrazili z ro, kot na primer na Ahmimovih lesenih tablicah.\n_START_SECTION_\nAritmeti\xc4\x8dno zaporedje\n_START_PARAGRAPH_\nIz matemati\xc4\x8dnih virov je razvidno tudi poznavanje aritmeti\xc4\x8dnih zaporedij.'